五言詩 四
作者：缺名
朝代：唐

paragraphs: 一歲已百年，（「已」，伯三七二四卷作「與」。
）中間不怕死。
長命得八十，漸漸無意智。
悉能造罪根，不解生慚愧。
廣貪長命財，身當短命死。
興生向前走，惟求多出利。
析心即心枉，（「析心」，伯三七二四卷作「折本」。
）惶惶煩惱起。
錢逸即獨富，（「逸」，伯三七二四卷作「𨓚」，張錫厚定作「兌」，蔣紹愚校作「遶」，逮「饒」。
）吾貧長省事。
奴富欺郎君，婢富遠娘子。
（「富遠」，伯三七二四卷作「有陵〖淩〗」。
）鳥饑緣食亡，人能爲財死。
（「能」，項楚校作「窮」。
）錢是害人物，智者常遠離。
（張錫厚錄此詩，下有「□□□□□，心恒更愿取」。
項楚謂此首當析爲三首。
）。